موسی بن عیسی بن موسی

**موسى بن عيسى بن موسى بن علي بن عبد اللہ بن عباس ہاشمی عباسی**
آٹھویں صدی عیسوی کا ایک عباسی امیر، جو عباسی خلافت کے ممتاز حکام اور جرنیلوں میں شمار ہوتا ہے۔ وہ امیر عیسیٰ بن موسیٰ کا بیٹا تھا اور کوفہ ، مصر ، دمشق ، مکہ ، مدینہ اور ارمینیا کا گورنر رہا۔ وہ جنگ فخ میں عباسی لشکر کا نمایاں کمانڈر بھی تھا۔
## نام و نسب
موسى بن عيسى بن موسى بن محمد بن علی بن عبد اللہ بن عباس بن عبد المطلب بن ہاشم بن عبد مناف بن قصی بن کلاب بن مرہ بن کعب بن لؤی بن غالب بن فہر بن مالک بن نضر بن کنانہ بن خزيمہ بن مدرکہ بن إلياس بن مضر بن نزار بن معد بن عدنان۔
### ابتدائی زندگی
موسى کی پیدائش تقریباً 746ء میں ہوئی۔ اس کا والد عیسیٰ بن موسیٰ عباسی خاندان سے تعلق رکھتا تھا اور ابتدائی عباسی دور میں طویل عرصے تک کوفہ کا گورنر رہا۔ موسى کا تعلق عباسی خلافت کے شاہی خاندان سے تھا: وہ خلیفہ ابو عباس سفاح اور ابو جعفر المنصور کا بھتیجا تھا۔
موسى نے عباسی خلیفہ المہدی کی بیٹی عليہ بنت المہدی سے شادی کی تھی۔

موسى کے والد، عيسى بن موسى، ابتدا میں ابو جعفر المنصور کے بعد عباسی خلافت کا دوسرا ولی عہد مقرر ہوا تھا، لیکن 764–765ء میں اُس پر دباؤ ڈال کر خلیفہ مہدی بن منصور کے حق میں دستبردار ہونے پر مجبور کیا گیا اور بیعت المہدی کے حق میں لے لی گئی۔
### عہدِ مہدی اور ہادی میں
خلیفہ مہدی کے دور میں، اگرچہ موسى کے والد عیسیٰ بن موسیٰ کو خلافت کے دعوے سے مستقل طور پر محروم کر دیا گیا تھا، تاہم موسى اور اس کے خاندان کو عباسی دربار میں اہم مقام حاصل رہا۔

780ء میں موسى نے شہزادہ ہارون الرشید کے ساتھ بازنطینی سلطنت کے خلاف ایک فوجی مہم میں شرکت کی۔
جب اس کے والد عیسیٰ کا 783ء میں انتقال ہوا تو موسى کو کوفہ کا والی مقرر کیا گیا۔
786ء میں موسى ان عباسی کمانڈروں میں شامل تھا جنھوں نے مکہ میں علوی تحریک کو معرکہ فخ میں شکست دی۔ اس جنگ میں وہ اور عباس بن محمد فوج کے بائیں بازو کے سپہ سالار تھے۔

اگرچہ وہ جنگ میں کامیاب رہا، لیکن اس نے حسن بن محمد (جو محمد نفس الزکیہ کے بیٹے تھے) کو قتل کر دیا، جس پر سخت تنقید ہوئی۔ خلیفہ الہادی نے اسے اس قتل پر سزا دیتے ہوئے اس کی جائداد ضبط کر لی اور موسى کو نظر بند رکھا، یہاں تک کہ الہادی کا انتقال ہو گیا۔

### عہدِ ہارون الرشید میں
خلیفہ ہارون الرشید نے موسى بن عيسى کو کئی بار اہم عہدوں پر مقرر کیا:
کوفہ کا گورنر تین یا چار مرتبہ بنایا۔
مکہ اور مدینہ کا والی مقرر کیا اور بعض روایات کے مطابق یمن کا بھی۔
180 ہجری (797ء) اور 182 ہجری (799ء) میں موسى نے لوگوں کے ساتھ حج کروایا
### مصر کی گورنری
ہارون الرشید نے موسى کو تین مرتبہ مصر کا گورنر بنایا:
* . پہلی مدت:
171–172 ہجری / 787–789ء
اس دوران اس نے سابق گورنر علی بن سلیمان ہاشمی کے چرچ گرانے کے فیصلے کو کالعدم قرار دیا۔
اس نے قبطی عیسائیوں کو چرچ دوبارہ بنانے کی اجازت دی۔
فقہا لیث بن سعد اور عبد اللہ بن لہیعہ سے مشورہ لیا، جنھوں نے کہا کہ اکثر گرجا گھر اسلامی دور ہی میں بنے، حتیٰ کہ صحابہ کے زمانے میں۔
اس کی حکومت پرامن رہی اور ایک سال پانچ ماہ پر مشتمل تھی۔
172 ہجری میں اسے معزول کر دیا گیا اور کوفہ بھیج دیا گیا۔ .
* . دوسری مدت:
175–176 ہجری / 791–792ء
حسبِ معمول عسکر میں قیام کیا۔
جامع مسجد میں توسیع کی اور بازارِ صیارفہ کے سامنے نئی جگہ کا اضافہ کیا۔
اس دوران موسى کے دل میں خلافت کا ارادہ پیدا ہوا، جو خلیفہ تک پہنچ گیا۔
176 ہجری میں ہارون نے اسے معزول کر دیا۔
ابن تغری بردی کے مطابق:
خلیفہ ہارون کو اطلاع ملی کہ موسى اس کے خلاف بغاوت کا ارادہ رکھتا ہے، چنانچہ اس نے عمر بن مہران کو مصر بھیجا، مگر یہ منصب مستقل نہ تھا اور غالباً موسى کی معزولی کے بعد ابراہیم بن صالح عباسی کو حتمی طور پر گورنر مقرر کیا گیا۔
* . تیسری مدت:
179–180 ہجری / 795–796ء
حسبِ دستور عسکر میں قیام کیا۔
قبیلہ قیس اور یمانیہ کے درمیان صلح کروائی۔
180 ہجری کے آخر میں خلیفہ نے اسے دوبارہ معزول کر کے عبید اللہ بن مہدی کو مصر کا گورنر مقرر کیا۔
موسى مصر سے روانہ ہو کر بغداد پہنچا اور خلیفہ کے دربار میں اعلیٰ مقام پر فائز ہوا۔
اسی سال 180 ہجری میں موسى نے حج کی قیادت بھی کی۔

### آخری ایام اور وفات
182 ہجری / 798ء میں موسى بن عيسى نے ایک مرتبہ پھر حج کی قیادت کی۔
خلیفہ ہارون الرشید نے اسی حج کے دوران اسے حکم دیا کہ وہ مکہ اور مدینہ میں خلافت کے ولی عہد کے عہدنامے کا اعلان کرے، کیونکہ اسی سال ہارون نے عبد اللہ مامون کو ولی عہد مقرر کیا، جو اس کے بیٹے محمد امین کے بعد خلیفہ ہونا تھا۔
موسى بن عيسى کا انتقال 182 ہجری / 798ء میں حج سے واپسی کے بعد ہوا۔

## حوالہ جات

## کتابیات
* 
*  
* 
* 
* 
* 
* 
* 
* 
* 

زمرہ:مکہ کے عباسی گورنر
زمرہ:مصر کے عباسی گورنر
زمرہ:799ء کی وفیات
زمرہ:182ھ کی وفیات
زمرہ:746ء کی پیدائشیں
زمرہ:129ھ کی پیدائشیں
زمرہ:آٹھویں صدی کی عرب شخصیات
زمرہ:عباسی شخصیات
زمرہ:آٹھویں صدی کی عباسی شخصیات
زمرہ:ویکی ڈیٹا والے صفحات
زمرہ:صفحات مع خاصیت P1545
زمرہ:والد ویکی ڈیٹا سے ماخوذ
زمرہ:صفحات مع استعمال P20 خاصیت
زمرہ:صفحات مع استعمال P19 خاصیت
زمرہ:کوفہ میں پیدا ہونے والی شخصیات